Diari Oficial de la Generalitat Valenciana


Sumari del DOGV 3044, del 28-07-1997 (1997/8248)

Bases per a la provisió de dues places de guàrdia de la policia local.
----------------------------------------------------------------------

### Dades del document

Número de DOGV
:   3044

Data del DOGV
:   28-07-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/8248


Data del document
:   15-05-1997

Organisme emissor
:   Ajuntament de l'Alcora

Tipus de document
:   Anunci

Descriptors 

:   * Alcora, l'
    * concurs administratiu
    * administració local
    * policia

Ajuntament de l'Alcora. Bases per a la provisió de dues places de guàrdia de la policia local.  
Bases específiques per a la provisió en propietat de dues places de guàrdia de la policia local  
1. Objecte  
És objecte de les presents bases establir les normes rectores de la convocatòria per a la selecció de guàrdies de la Policia Local per a proveir dues places vacants en la plantilla de funcionaris, incloses en l'oferta d'ocupació pública de 1997.  
No obstant això, la convocatòria s'entendrà ampliada, si s'escau, a la resta de places de guàrdia de la Policia Local que pogueren quedar vacants fins al moment d'inici de les proves.  
El procediment selectiu s'iniciarà a partir dels tres mesos des de la publicació en el Boletín Oficial del Estado de la convocatòria.  
2. Sistema de selecció  
Una plaça mitjançant oposició (torn lliure), amb posterior curs selectiu, i l'altra per concurs (torn de mobilitat), de conformitat amb l'annex al Decret 152/1991, de 29 d'agost, del Consell de la Generalitat Valenciana.  
En cas que, per qualsevol motiu, la plaça que s'ofereix per torn de mobilitat no fóra coberta, passaria a ser coberta pel torn lliure, mitjançant oposició.  
3. Característiques de les places  
Les places estan enquadrades en el grup D, corresponents a l'escala d'administració especial, subescala de serveis especials, classe de policia local i els seus auxiliars. Enquadrada en l'escala bàsica amb categoria de policia local del cos de policia local, segons la Llei 2/1990, de la Generalitat Valenciana. Les places tenen nivell de complement de destinació 8 i un complement específic de 901.348 pessetes anuals.  
4. Requisits dels aspirants  
Per a prendre part en l'oposició, els aspirants hauran de reunir els següents requisits específics, a banda del indicats en les bases generals:  
A) Per al torn lliure:  
a) Estar en possessió del títol de graduat escolar o equivalent, o haver complit les condicions per a obtenir-lo en la data en que finalitze el termini de presentació d'instàncies.  
b) No patir cap malaltia o defecte físic que impedisca l'exercici de les funcions, cosa que haurà de ser acreditada mitjançant un certificat mèdic oficial.  
c) Tenir una estatura mínima de 1,65 metres per als homes i 1,60 metres per a les dones. El compliment d'aquest requisit s'acreditarà únicament pel mesurament que realitzarà el mateix tribunal mèdic al que es refereix la base 6.A).  
d) Haver complit 18 anys, sense excedir l'edat de 30 anys. Només a l'efecte de l'edat màxima, se'n compensarà el límit amb els serveis prestats anteriorment a l'administració local, escala d'administració especial, subescala de serveis especials, classe de policia local i els seus auxiliars.  
Es considerarà que no excedeix de 30 anys tot aspirant que l'últim dia del termini de presentació de sol·licituds no haja complit encara els 31.  
e) Estar en possessió dels permisos de conducció de vehicles de les categories A-2 i B-2.  
B) Per al torn de mobilitat:  
a) Ser funcionari de carrera, integrat en la subescala de serveis especials, policia local, de qualsevol dels municipis de la Comunitat Valenciana de la categoria que es convoca.  
b) Haver estat, almenys, dos anys en el lloc de treball des del qual es concursa.  
c) Que no li falten menys de 10 anys per a complir l'edat de jubilació forçosa.  
d) No patir cap malaltia ni defecte físic que li impedisca l'exercici normal de les funcions pròpies de l'escala i categoria.  
e) No trobar-se suspés en ferm ni inhabilitat per a l'exercici de funcions públiques.  
f) Estar en possessió dels permisos de conducció de vehicles de les classes A-2 i B-2.  
C) Instàncies:  
S'hauran de presentar d'acord amb el model inserit com a annex III (torn lliure) i annex IV (torn de mobilitat) de les presents bases.  
5. Dret d'examen  
S'estableixen en 2.500 pessetes.  
6. Proves prèvies (ambdós torns)  
Abans de començar la realització dels exercicis (torn lliure) o, si escau, de la valoració del concurs (torn de mobilitat), tots els aspirants hauran de realitzar les següents proves prèvies:  
A) Reconeixement mèdic, en què es tindrà en compte, per a cada torn, el corresponent quadre d'exclusions mèdiques contingut en l'annex II de l'Ordre de 5 de desembre de 1994, de la Conselleria d'Administració Pública (DOGV de 23.12.94).  
En aquest reconeixement, llevat que es dispose expressament el contrari, actuarà com a tribunal mèdic el Gabinet de Seguretat i Higiene en el Treball de Castelló, dependent de la Conselleria d'Ocupació, Indústria i Comerç, sent vàlids a l'efecte d'aquest procediment selectiu els reconeixements mèdics passats, amb contingut indicat, fins a sis mesos abans de l'inici d'aquesta prova.  
La qualificació serà d'apte i no apte, sent eliminats els no aptes.  
B) Reconeixement psicotècnic. El realitzará un professional degudament qualificat, que designarà l'Alcaldia com a assessor del tribunal en la mateixa resolució per la qual es designen els integrants d'aquest. Els factors que s'han de mesurar, tants aptitudinals com actitudinals i de personalitat, i les característiques dels tests, són les establides, per a cada torn, en l'annex III i annexos III.1.a i III.1.B de l'Ordre de 5 de desembre de 1994 de la Conselleria d'Administració Pública (DOGV de 23.12.94).  
La qualificació serà d'apte i no apte, sent eliminats els no aptes. En el cas dels factors actitudinals l'aspirant, per a ser declarat apte, haurà de superar com a mínim quatre dels sis factors que s'han de mesurar, havent de superar en tots els casos el factor d'agilitat mental.  
7. Torn lliure: proves de l'oposició. Valoració  
1) L'oposició constarà dels següents exercicis:  
- Primer (obligatori i eliminatori). Proves físiques. Consistirà en un conjunt de proves físiques d'acord amb el quadre que figura en l'annex I.  
- Segon (obligatori i eliminatori). Consistirà a desplegar per escrit durant un temps màxim de tres hores, quatre temes elegits per sorteig, un per a cada un dels grups primer a quart, ambdós inclosos, que componen el temari (annex II). Aquests temes seran llegits en sessió pública davant el tribunal, els membres del qual podran formular les preguntes o aclariments que jutgen oportuns sobre aquells.  
Es valoraran la claredat d'idees, la facilitat d'expressió verbal i el coneixement sobre els temes exposats.  
- Tercer (obligatori i eliminatori). Consistirà en l'exposició per escrit d'un tema dels que componen el grup cinqué, en un temps màxim d'una hora, sent valorats els coneixements exposats, la claredat en l'exposició, netedat, redacció i ortografia.  
- Quart (obligatori i no eliminatori). Consistirà en una traducció del valencià al castellà i viceversa, d'un text proposat pel tribunal, en un temps màxim de 45 minuts.  
2) La qualificació de les proves físiques serà d'apte i no apte, obtenint la qualificació d'apte els que superen, com a mínim, quatre de les proves.  
Els exercicis segon i tercer seran qualificats amb puntuació de 0 a 10 en cada un. L'aspirant que no obtinga 5 punts, com a mínim, serà eliminat, i no podrà passar a realitzar la prova següent.  
L'exercici quart es qualificarà de 0 a 2 punts i no serà eliminatori.  
La determinació de les qualificacions es realitzarà en la forma establida en les bases generals (base 9.1.1, 2.n paràgraf).  
3) La puntuació total de cada aspirant serà la suma dels punts obtinguts en tots els exercicis.  
8 Torn lliure: curs selectiu i nomenament  
Aportada la documentació, segons les bases generals, l'alcalde nomenarà funcionari interí l'opositor aprovat, el qual, una vegada prenga possessió, passarà a prestar servei en la Policia Local, havent d'incorporar-s'hi el més prompte possible a l'Institut Valencià de Seguretat Pública per a seguir un curs de contingut teoricopràctic integrat per dues fases: una de formació i selecció en l'Institut, amb una duració de quatre mesos, i una altra, una vegada superada l'anterior, de pràctiques en aquest Ajuntament, amb una duració de dos mesos.  
Durant el període en què realitze les dues fases del curs, l'opositor tindrà la condició de funcionari en pràctiques i percebrà les retribucions que corresponguen a aquesta situació.  
La puntuació del període de pràctiques correspondrà a l'Institut Valencià de Seguretat Pública. La valoració es farà sobre la base de criteris objectius que faran referència a l'assimilació dels coneixements impartits, responsabilitat, dedicació i tots aquells aspectes de l'actuació de l'aspirant siguen necessaris per a valorar la capacitat per a una adequada prestació de les funcions atribuïdes al lloc.  
Quan, acabat el curs teoricopràctic, l'Institut Valencià de Seguretat Pública comunique a aquest Ajuntament la relació d'aspirants que hagen superat el curs, amb indicació de la puntuació o qualificacions, l'Ajuntament el nomenarà funcionari de carrera. El nomenament s'efectuarà en el termini màxim de 15 dies, comptats des de la comunicació de l'Institut Valencià de Seguretat Pública.  
El funcionari en pràctiques que no supere l'esmentat curs teoricopràctic no podrà ser nomenat funcionari de carrera i passarà novament a la situació d'interí, podent incorporar-se al curs immediatament posterior. Si no supera aquest segon curs, quedarà definitivament decaigut en el seu dret de reserva, i cessarà tota relació funcionarial amb l'Ajuntament.  
9. Torn de mobilitat  
1) El concurs es resoldrà d'acord amb els criteris establits per l'Ordre del conseller d'Administració Pública de 5 de desembre de 1994 (DOGV de 23 de desembre).  
2) El concurs haurà d'estar resolt abans de l'inici dels exercicis de l'oposició de torn lliure.  
3) El concurs es regirà pel barem establit en l'esmentada Ordre de 5 de desembre de 1994 i que figura com a annex I d'aquesta.  
10. Tribunal  
El tribunal qualificador serà el mateix per a la selecció per torn lliure i per torn de mobilitat, i tindrà la composició mínima establida en l'article 5 del Decret 152/1991, de 29 d'agost, del Consell de la Generalitat Valenciana.  
El tribunal tindrà la quarta categoria de les que estableix el Reial Decret 236/1988.  
11. Publicitat  
Llevat de la convocatòria en si, que es publicarà en el Boletín Oficial del Estado, la resta d'anuncis d'aquest procediment selectiu es publicaran únicament al tauler d'edicte de l'Ajuntament i en el Butlletí Oficial de la Província de Castelló.  
12. Ordre d'actuació  
En cas que abans de l'inici del procediment selectiu no s'haja determinat l'ordre d'actuació dels aspirants, el sorteig a què es refereix la base 7.1 de les bases generals es realitzarà immediatament abans de l'inici de la primera prova de l'oposició.  
13. Normes d'aplicació  
El procediment selectiu es regirà per aquestes bases específiques i per les bases generals per a convocatòries de les proves selectives per a provisió en propietat de places de vacants en la plantilla d'aquest Ajuntament (aprovades per la Resolució del director general d'Administració Local de 01.12.92, i vigents en aquest municipi amb les modificacions acordades pel Ple en sessió de 06.07.93), que s'aplicaran excepte en aquells aspectes que siguen objecte de regulació específica per aquestes bases.  
En allò no previst en aquestes bases, ni en les generals, caldrà tenir en compte el que estableix la Llei 2/1990, de 4 d'abril , del Consell de la Generalitat Valenciana, en el Decret 152/1991, de 29 d'agost, del Consell, en l'Ordre del conseller d'Administració Pública, de 9 de setembre de 1991, per la qual es desplega aquest decret (DOGV de 24.09.91), i en l'Ordre de 5 de desembre de 1994, de la Conselleria d'Administració Pública (DOGV de 23.12.94).  
L'Alcora, 15 de maig de 1997.- Javier Tomás Puchol.  
ANNEX I  
Proves físiques i mínims que s'han de realitzar  
Es realitzaran les següents proves, per l'ordre indicat, i amb les marques mínimes a realitzar que s'indiquen tot seguit:  
1. Escalada de corda amb presa de peus:  
- Dones: 3 metres.  
- Homes: 4 metres.  
2. Salt d'alçada:  
- Dones: 1,00 metres.  
- Homes: 1,10 metres.  
3. Carrera de velocitat en 60 metres:  
- Dones: 12 segons.  
- Homes: 10 segons.  
4. Salt de llargada amb correguda:  
- Dones: 3,80 metres.  
- Homes: 4,00 metres.  
5. Carrera de resistència en 1.000 metres:  
- Dones: 4 minuts i 10 segons.  
- Homes: 4 minuts.  
Es permetrà als aspirants la realització de dos intents per a la prova d'escalada de corda i de tres per a les proves de salt d'alçada i de llargada.  
Les proves es realitzaran per l'ordre d'actuació que determine el sorteig a què es refereix la base general 7.1, si bé les de carrera es faran de forma conjunta per a tots els aspirants, podent acordar el tribunal realitzar-les en les tandes que calga.  
Obtindran la qualificació d'apte els que superen, com a mínim, quatre de les proves.  
És obligatori, per a ser declarat apte, prendre part en totes les proves, encara que ja se n'hagueren superat quatre.  
ANNEX II  
Temari  
Grup primer: dret polític i administratiu  
Tema 1. Organització política de l'estat espanyol. Classe i forma d'estat. Organització territorial de l'estat. La corona. Poder legislatiu. Poder executiu. Poder judicial. Relaciones entre el Govern i les Corts Generals.  
Tema 2. La Constitució Espanyola. El sistema constitucional. La Constitució Espanyola de 1978. Principis generals. El Tribunal Constitucional.  
Tema 3. Les Corts Generals. Les cambres. La funció legislativa. L'administració de justícia.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.  
Tema 7. El dret administratiu. Fonts. La llei. Normes no parlamentàries equiparades a la llei. El reglament, concepte i classes. El procediment administratiu.  
Grup segon: règim local i policia.  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.  
Tema 9. El municipi, òrgans col·legiats de govern. El ple de l'ajuntament. La comissió de govern. Òrgans consultius i participatius. Les comissions informatives.  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.  
Tema 11. La policia local, conceptes previs. Missions i objectius. Estructura orgànica i funcional.  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.  
Tema 13. Ordenament legislatiu de la policia local. Llei Orgànica de Forces i Cossos de Seguretat: estatutàries comunes. Règim disciplinari.  
Tema 14. Llei de la Generalitat Valenciana de Coordinació de les Policies Locals de la Comunitat Valenciana: disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L' Institut Valencià de Seguretat Pública.  
Grup tercer: dret penal.  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.  
Tema 16. Classes de faltes. Contra els interessos generals de les poblacions, contra les persones i contra la propietat.  
Tema 17. Classes de delictes. Contra les persones, contra la llibertat i l'honestedat, i contra la propietat.  
Tema 18. Obligacions i competències dels ajuntaments. Les ordenances municipals. Els bans d'alcaldia.  
Tema 19. Ordenances municipals, concepte i classes. Infraccions. Potestat sancionadora. Principals infraccions a bans i ordenances. Procediment sancionador.  
Grup quart: trànsit.  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.  
Tema 21. Reglaments de desplegament de la Llei de Bases sobre Trànsit i Circulació de Vehicles de Motor i Seguretat Viària.  
Tema 22. El trànsit viari. Introducció. Vies i vehicles i conductors. Les condicions tècniques del vehicle. Classes de transport.  
Tema 23. El transport. Servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.  
Tema 24. Els accidents de trànsit. Concepte i consideracions prèvies. Les causes. Classes i fases.  
Grup cinqué: carrers i terme municipal.  
Tema 1. El terme municipal de l'Alcora: característiques físiques generals. Límits. Partides.  
Tema 2. Carrers del terme municipal.  
Tema 3. Història del municipi de l'Alcora.  
(Es facilitarà als opositors que ho sol·liciten informació mínima sobre aquests temes).  
ANNEX III  
Model d'instància (torn lliure)  
(Nom i cognoms) ..., amb document nacional d'identitat núm. ..., amb domicili a ..., província de ..., carrer ..., número ..., telèfon ...,  
EXPOSE:  
Que m'he assabentat de la convocatòria publicada en el Boletín Oficial del Estado per a cobrir una plaça de guàrdia de la Policia Local, i com que reunisc tots els requisits exigits en les bases generals i específiques, desitge ser admés/admesa a la realització de les proves.  
Que em compromet, en cas de ser proposat/ada per al nomenament pel tribunal, a prestar jurament o promesa d'acord amb l'article 32.c del Decret Legislatiu de 24 d'octubre de 1995, del Consell (Text Refós de la Llei de la Funció Pública Valenciana), i el Reial Decret 707/1979, de 5 d'abril.  
Que em sotmet a examen mèdic del que resulta que estic en condicions físiques adequades per a realitzar les proves físiques de l'oposició. (1)  
A aquest efecte adjunte:  
a) Fotocòpia compulsada del document nacional d'identitat.  
b) Resguard justificatiu del pagament dels drets d'examen a l'Ajuntament, per import de 2.500 pessetes.  
Llengua en què vull realitzar les proves:(2)  
- Valencià: ...  
- Castellà: ...  
Per la qual cosa,  
SOL·LICITE: ser admés/esa a la realització de les proves convocades.  
..., ... de ... de 199...  
Firma de la persona sol·licitant  
ALCALDE PRESIDENT DE L'AJUNTAMENT DE L'ALCORA  
(1) Aquest declaració pot ser substituïda per un certificat mèdic.  
(2) Assenyaleu amb una ics allò que pertoque.  
ANNEX IV  
Model d'instància (torn de mobilitat)  
(Nom i cognoms) ..., amb document nacional d'identitat núm. ..., amb domicili a ..., província de ..., carrer ..., número ..., telèfon ...,  
EXPOSE:  
Que m'he assabentat de la convocatòria publicada en el Boletín Oficial del Estado per a cobrir per torn de mobilitat una plaça de guàrdia de la Policia Local, i com que reunisc tots els requisits exigits en les bases generals i específiques, desitge ser admés/admesa a participar en el concurs per a l'accés per torn de mobilitat.  
Que em compromet, en cas de ser proposat/ada per al nomenament pel tribunal, a prestar jurament o promesa d'acord amb l'article 32.c del Decret Legislatiu de 24 d'octubre de 1995, del Consell (Text Refós de la Llei de la Funció Pública Valenciana), i el Reial Decret 707/1979, de 5 d'abril.  
A aquest efecte adjunte:  
a) Fotocòpia compulsada del document nacional d'identitat.  
b) Resguard justificatiu del pagament dels drets d'examen a l'Ajuntament, per import de 2.500 pessetes.  
c) relació de mèrits per al concurs, acompanyats de justificants originals o fotocòpies, compulsades o confrontades.  
Per la qual cosa,  
SOL·LICITE: ser admés/esa a la realització de les proves convocades.  
..., ... de ... de 199...  
Firma de la persona sol·licitant  
ALCALDE PRESIDENT DE L'AJUNTAMENT DE L'ALCORA